
"...s nem vész magja a nemes gabonának..."  
Hagyományos értékekre alapuló tudás-és közösségfejlesztés az Élő Forrásból

Szakmai beszámoló
 Néptánc verseny
Szilágysági páros táncok

Verseny helyszín:
· Sopron, Halász u. 25. (Soproni Petőfi Sándor Általános Iskola és AMI)

Verseny időpontja: 
2 nap: 2019. 05. 13-14.

A verseny célja 
· A közösségé szerveződést segítő szokások, hagyományok, alapvető erkölcsi normák kialakítása és továbbfejlesztése, a személyiség erkölcsi arculatának értelmi és érzelmi úton történő alakítása.
· A versenyzők improvizációs készségének fejlesztése.
· Egyéni tanulás eredeti filmekről.

A verseny résztvevői: 
· 28 fő, a Soproni Petőfi Sándor Általános Iskola és AMI tanulói

Fejlesztendő kompetenciák:
1. Egészségnevelés: A tanítási órákon kívüli kiemelt jelentőséget tulajdonít a testedzésnek és a szabadidő hasznos eltöltésének.
1. Környezeti nevelés: Hagyományok őrzése; A helyi értékek és problémák megismertetése
1. Esztétikai-művészeti tudatosság és kifejezőképesség: A tanítási órákon kívüli, alkotásra alkalmas keretek felhasználása a tanulók alkotásvágyának kielégítésére, a más nézőpont megismerésére, a nyitottság, az érdeklődés és az esztétikai érzék fejlesztésére

Mozgáskoordináció: A tánc tanítása során kiemeljük a testrészek külön-külön való mozgását is. Ez erős agyi munkára sarkallja a gyerekeket. 

Testtudatosság: A gyerekekben tisztázzuk a testtudat fogalmát, illetve hasznát a táncban.

Ritmusérzék javítása: Ritmusérzék javításán keresztül könnyebben tanulnak meg a gyerekek verseket, hosszabb szövegeket.

Memória fejlesztése: a tánc kötött folyamatai által memóriájukat is fejleszti a tánc.
Serkenti a vérkeringést, ezáltal nő az agy vérellátottsága, ami segít a tanulásban. Sokkal eredményesebben lehet mozgás után tanulni.

A verseny két napon keresztül zajlott, mely keretein belül napi 3 órás versenyidő lezajlásával néptáncversenyt tartottunk.

2019. 05.13-án, a délutáni órákban kezdődött a verseny a gyermekeknek. A verseny első napján a gyerekekkel még egyszer átnéztük a versenyre hozott anyagaikat. ahol hibát észleltünk, ott ezt megpróbáltuk jelezni, hogy a verseny során az előadásaikba tudjanak javítani. Ezek után a csoport első fele bemutatta ki mennyire tudta elsajátítani a felkészülés során az adott táncanyag stílusát, mozdulatvilágát. 

A verseny második napján a csoport második fele következett, nekik kellett előadni, azt amit az eddigiek során megtanultak. Ez után a két nap során bemutatott táncokat visszanézhették a gyermekek és a saját elemzést követően (tanári segítséggel) módosíthatták a produkciójukat.

A szerepléseket az értékelés követte, mely során a fő szempont a megjelenés, a magabiztosság, a színpadi viselkedés, az eszközhasználat, a tánc zenéhez történő illeszkedése és persze a legfontosabb, az adott táncanyag hagyományhű feldolgozása és előadása volt.

Értékelés:
· A zsűri értékelése alapján Horváth Milán és Laki Borbála, illetve Borbély Botond és Tóth Anna lettek a díjazottak.

· Az oklevél és díjkiosztás után mindenki emlékekkel gazdagon és jó kedvel tért haza egy izgalmakkal teli nap után.

